27. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΥΠΗΡΕΣΙΩΝ Αριθ. 128/1470 της 14 Ιουλ./4 Αυγ. 1988 (ΦΕΚ Β΄ 551) Αύξηση συντάξεων του Ταμείου Επικουρικής Ασφαλίσεως Υπαλλήλων Εμπορίου Τροφίμων. Έχοντας υπόψη: 1.Τις διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και ετέρων τινών διατάξεων». 2.Τις διατάξεις των άρθρ. 23 παρ. 1 στοιχ. στ΄24 παρ. 1 και παρ. 2 στοιχ. γ΄26 παρ. 1 και 27 παρ. 1 στοιχ. δ΄ του Νόμ. 1558/85 (ΦΕΚ 137/Α/1985) «Κυβέρνηση και Κυβερνητικά Όργανα». 3.Τις διατάξεις του άρθρ. 7 του Νόμ. 1275/82 (ΦΕΚ 100/Α/82). 4.Τις διατάξεις του Π.Δ. 105/88 (ΦΕΚ 46/Α/ 15.3.88). 5.Την 1358/2.10.87 κοινή απόφαση του Πρωθυπουργού και του Υπουργού Υγείας, Πρόνοιας και Κοινων. Ασφαλίσεων (ΦΕΚ 535/Β/1987). 6.Τη γνώμη του Δ.Σ. του Ταμείου Επικουρικής Ασφαλίσεως Υπαλλήλων Εμπορίου Τροφίμων, που διατυπώθηκε κατά την 15/3/31.5.88 συνεδρίασή του, αποφασίζουμε: 1.Οι καταβαλλόμενες από το Ταμείο Επικουρικής Ασφαλίσεως Υπαλλήλων Εμπορίου Τροφίμων συντάξεις, στους συνταξιούχους του, που το συνταξιοδοτικό τους δικαίωμα εμπίπτει στο μέχρι 31.12.87 χρονικό διάστημα, αυξάνονται από 1.4.88 κατά 10%. 2.Επίσης από την ίδια παραπάνω ημερομηνία, τα κατώτατα όρια των χορηγουμένων, από το ταμείο συντάξεων, ορίζονται σε 10.900 δρχ. λόγω γήρατος και αναπηρίας και σε 10.000 δρχ. λόγω θανάτου, ανεξάρτητα από τον χρόνο έναρξης του συνταξιοδοτικού δικαιώματος.

[Source: greek_legal_code_raptarchis | Tokens: 1313]